Distrofìa muscolar ëd Landouzy-Dejerine

La distrofìa muscolar ëd Landouzy-Dejerine, o distrofìa muscolar ëd facia-scàpola-òmero a l'é na forma, nen ràira, ëd distrofìa muscolar.
A l'é trasmëttùa tanme caràter auto-sòmich dominant e a riva antra ij ses e ij vint agn, con cò vers ij quìndes.

Ël prim segn dla maladìa a l'é ëd sòlit l'incòmod a aussé le man dzora dla testa e l'atrofìa dij mùscoj dle spale.
Ij malavi as arconòsso për ël soris dë sbies, espression assenta, vos faussà, còl sutil e un pòch pendent.
Mach pì tard a son anteressà ij mùscoj dël bassin e dij polpiss, con pé cascant e andi a òca.

La maladìa a peul fërmesse an qualsëssìa moment sensa andé pì anans.
La qualità dla vita a l'é discreta e a-i é nen d'invalidità primissa o greva.

Landouzy-Dejerine